Ehdotus: neuvoston asetus kaksikäyttötuotteiden ja -teknologian vientiä koskevan yhteisön valvontajärjestelmän perustamisesta annetun asetuksen (EY) N:o 1334/2000 muuttamisesta /* KOM/2002/0184 lopull. - ACC 2002/0085 */



Virallinen lehti nro 203 E , 27/08/2002 s. 0108 - 0108



Ehdotus: NEUVOSTON ASETUS kaksikäyttötuotteiden ja -teknologian vientiä koskevan yhteisön valvontajärjestelmän perustamisesta annetun asetuksen (EY) N:o 1334/2000 muuttamisesta (komission esittämä) PERUSTELUT Kesäkuun 22. päivänä 2000 annetun neuvoston asetuksen (EY) N:o 1334/2000 nojalla kaksikäyttötuotteita (ohjelmistot ja teknologia mukaan luettuina) on valvottava tehokkaasti niitä yhteisöstä vietäessä. Asetuksen (EY) N:o 1334/2000 21 artiklan mukaisesti liitteeseen IV kuuluvien kaksikäyttötuotteiden ja -teknologian yhteisötoimitukset ovat luvanvaraisia. Kyseiseen liitteeseen sisältyy tuotteita, joita valvotaan ydinalan viejämaiden ryhmän ja Wassenaarin järjestelyn puitteissa. Euroopan unionin jäsenvaltioiden ydinalan viejämaiden ryhmän tai Wassenaarin järjestelyn puitteissa antamia poliittisia sitoumuksia on sovellettava yhteisön lainsäädännössä, erityisesti EY:n ja EURATOMin perustamissopimuksissa, vahvistettuja periaatteita tarkasti noudattaen. Näissä kahdessa perustamissopimuksessa vahvistetaan tavaroiden vapaan liikkuvuuden periaate yhteisössä, ja sitä sovelletaan kaksikäyttötuotteisiin. Asetuksen (EY) N:o 1334/2000 liitteessä IV säädetään poikkeuksesta, joka koskee kaksikäyttötuotteiden vapaan liikkuvuuden periaatetta yhteisössä. Kyseinen poikkeus johtuu erityisesti jäsenvaltioiden antamista poliittisista sitoumuksista sekä kyseisten tuotteiden arkuudesta. Koska eräät näistä tuotteista ovat leviämisen kannalta vähemmän arkoja, niiden yhteisötoimitusten valvonta asetuksen (EY) N:o 1334/2000 nojalla ei vaikuta perustellulta. Tämä ehdotus ei vaikuta yhteisön talousarvioon eikä pieniin tai keskisuuriin yrityksiin. Komission ehdotus Edellä esitetyn perusteella on syytä a) poistaa liitteen IV osasta 1 kohdat 3A002.g.2., 6A001.a.1.b.2., 6A001.a.1.b.3., 6A001.a.1.b.4, 6A001.a.1.b.5., 6A001.a.2.d., 8A002.o.3.a., 8A002.p. ja 8D002; b) poistaa liitteen IV osasta 2 kohdat 1C012.a., 3A201.a., 3A228.c., 6A203.b. ja 6E201; c) muuttaa liitteen IV osan 2 kohtia 1E001 ja 3E201 seuraavasti: - 1E001: "Teknologia" yleisen teknologiahuomautuksen mukaisesti 1C012.b kohdassa määriteltyjen tuotteiden tai materiaalien "kehittämistä" tai "tuotantoa" varten. - 3E201: "Teknologia" yleisen teknologiahuomautuksen mukaisesti 3A228.a., 3A228.b., 3A229, 3A231 tai 3A232 kohdassa määriteltyjen laitteiden "käyttöä" varten. 2002/0085 (ACC) Ehdotus: NEUVOSTON ASETUS kaksikäyttötuotteiden ja -teknologian vientiä koskevan yhteisön valvontajärjestelmän perustamisesta annetun asetuksen (EY) N:o 1334/2000 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen [1], [1] EYVL C [...], [...], s. [...]. sekä katsoo seuraavaa: (1) Asetuksen (EY) N:o 1334/2000 [2] nojalla kaksikäyttötuotteita (ohjelmistot ja teknologia mukaan luettuina) on valvottava tehokkaasti niitä yhteisöstä vietäessä. [2] EYVL L 159, 30.6.2000, s. 1. Asetus sellaisena kuin se on viimeksi muutettuna asetuksella (EY) N:o 2432/2001 (EYVL L 338, 20.12.2001, s. 1). (2) Asetuksen (EY) N:o 1334/2000 21 artiklan mukaisesti sen liitteeseen IV kuuluvien kaksikäyttötuotteiden ja -teknologian yhteisötoimitukset ovat luvanvaraisia. Kyseiseen liitteeseen sisältyy tuotteita, joita valvotaan ydinalan viejämaiden ryhmän ja Wassenaarin järjestelyn puitteissa. (3) Jäsenvaltioiden ydinalan viejämaiden ryhmän tai Wassenaarin järjestelyn puitteissa antamia poliittisia sitoumuksia on sovellettava yhteisön lainsäädännössä, erityisesti Euroopan yhteisön ja Euroopan atomienergiayhteisön perustamissopimuksissa, vahvistettuja periaatteita tarkasti noudattaen. Näissä kahdessa perustamissopimuksessa vahvistetaan tavaroiden vapaan liikkuvuuden periaate yhteisössä, ja sitä sovelletaan kaksikäyttötuotteisiin. (4) Asetuksen (EY) N:o 1334/2000 liitteessä IV säädetään poikkeuksesta, joka koskee kaksikäyttötuotteiden vapaan liikkuvuuden periaatetta yhteisössä. Kyseinen poikkeus johtuu erityisesti jäsenvaltioiden antamista poliittisista sitoumuksista sekä kyseisten tuotteiden arkuudesta. (5) Koska eräät näistä tuotteista ovat leviämisen kannalta vähemmän arkoja, niiden yhteisötoimitusten valvonta asetuksen (EY) N:o 1334/2000 nojalla ei vaikuta perustellulta. (6) Tämän vuoksi asetus (EY) N:o 1334/2000 olisi muutettava, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1334/2000 liite IV seuraavasti: 1) Poistetaan osasta 1 kohdat 3A002.g.2., 6A001.a.1.b.2., 6A001.a.1.b.3., 6A001.a.1.b.4, 6A001.a.1.b.5., 6A001.a.2.d., 8A002.o.3.a., 8A002.p. ja 8D002. 2) Muutetaan osa II seuraavasti: a) Poistetaan kohdat 1C012.a., 3A201.a., 3A228.c., 6A203.b. ja 6E201. b) Korvataan kohta 1E001 seuraavasti: "1E001: "Teknologia" yleisen teknologiahuomautuksen mukaisesti 1C012.b kohdassa määriteltyjen tuotteiden tai materiaalien "kehittämistä" tai "tuotantoa" varten." c) Korvataan kohta 3E201 seuraavasti: "3E201: "Teknologia" yleisen teknologiahuomautuksen mukaisesti 3A228.a., 3A228.b., 3A229, 3A231 tai 3A232 kohdassa määriteltyjen laitteiden "käyttöä" varten." 2 artikla Tämä asetus tulee voimaan viidentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...]. Neuvoston puolesta Puheenjohtaja